
 Linnavara- ja Majandusameti bilansist 
1. Asjaolud ja menetluse käik

Linnavara- ja Majandusamet taotleb alljärgnevate lootusetute nõuete mahakandmist oma bilansist vastavalt Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korrale»:

1.1. 01.04.1995 rendilepingu nr 1/129 alusel kasutas OÜ SUDATON, registrikood 10247919, (kuni 29.08.1997 AS SVIGOR) linnavara – hoonet asukohaga Rahu 4, Narvas.

Renditasu oli 6 172, 00 krooni kuus. 

Seoses uue renditasu arvestuse metoodilise juhendi rakendamisega suurenes renditasu alates 01.09.1995 12 610,15 kroonini, alates 01.11.1995 moodustas renditasu 17 855,85 krooni kuus. 

OÜ SUDATON keeldus uuele renditasu arvestusele alla kirjutamast ning pöördus korduvalt Narva Linnavalitsuse ja Narva Linnavolikogu poole taotlustega renditasu alandamiseks, kuid sellekohast otsust vastu ei võetud.

Kuna OÜ SUDATON tasus esitatud arved osaliselt (endises suuruses) tekkis rendivõlg, mis pidevalt suurenes.

1997.a esitas Linnavaraamet Narva Linnakohtusse hagi rendivõla sissenõudmiseks summas  413 816,60 krooni.

1999. a märtsis hagi vormistati hagi rendilepingu lõpetamise ja võla summas 577 062,30 krooni väljamõistmise nõudes ümber Narva linna nimele.

Narva Linnakohtu 08.06.1999 otsusega lõpetati Linnavara- ja Majandusameti ning OÜ SUDATON vaheline 01.04.1995 leping.  OÜ-lt SUDATON mõisteti Narva Linnavalitsuse kasuks välja 62 982,80 krooni, lähtudes esialgsest renditasu arvestusest.

Võla väljamõistmise otsus edastati täitmiseks.

Seisuga 26.03.2008 on OÜ SUDATON, registrikood 10247919, võlgnevus  Linnavaraametile  summas 619 514,00 krooni kajastatud Linnavara- ja Majandusameti bilansis lootusetu nõudena. 

OÜ SUDATON, registrikood 10247919,  kustutati äriregistrist 19.12.2005 Äriseadustiku § 60 lõigete 2 ja 5 alusel.

1.2. 28.09.2000 rendilepingu № 2/574 alusel kasutas OÜ ELIT SERVIS, registrikood 10444028, linnavara – elamus asukohaga Joala 11, Narvas, asuvaid esimese korruse ruume üldpinnaga 199,6 m². Rendileping sõlmiti Narva Linnavalitsuse 21.09.2000 korralduse   nr 2628-k alusel.

OÜ ELIT SERVIS jättis lepingu punktiga 3.2.2 võetud kohustused pidevalt täitmata, ei tasunud õigeaegselt renditasu arveid, mille kohta Linnavaraamet saatis rentnikule korduvalt meeldetuletusi (kirjad 22.10.2001 nr 1.6/872, 18.02.2002 nr 1.6/129, 20.06.2002 nr 1.6/455, 05.09.2002 nr 1.6/608, 27.11.2002 nr 1.6/789, 18.09.2003 nr 1.6/707, 27.04.2004 nr 1.6/1380).

21.06.2004 kirjas nr 1.6/2313 teavitas Linnavara- ja Majandusamet OÜ ELIT SERVIS avaliku enampakkumise väljakuulutamisest Narvas Joala 11 elamus asuvate mitteeluruumide erastamiseks.

Avaliku enampakkumise tulemusena erastas eelnimetatud eluruumid 2004. a OÜ Sillamäe TERVISEKESKUS, registrikood 10897416.

Seoses Narvas Joala 11 elamus asuvate mitteeluruumide müügilepingu sõlmimisega lõpetati üürileping OÜ-ga ELIT SERVIS.

Seisuga 26.03.2008 on OÜ ELIT SERVIS, registrikood 10444028, võlgnevus Linnavara- ja Majandusametile summas 33 792,50 krooni kajastatud Linnavara- ja Majandusameti bilansis lootusetu nõudena.

OÜ ELIT SERVIS, registrikood 10444028, kustutati äriregistrist 11.04.2006 Viru Maakohtu 06.01.2006 kohtumääruse alusel (lõpetatud pankrotti välja kuulutamata pankrotimenetluse raugemise tõttu).

1.3. 01.10.1999 rendilepingu nr 1/270 alusel kasutas MTÜ NARVA INTEGRATSIOONI ÜHISKONDLIK ALGATUSKESKUS, registrikood 80113149, linnavara – hoones asukohaga Peetri plats 1, Narvas, asuvaid 4. korruse ruume üldpinnaga 101,7 m². Rendileping sõlmiti Narva Linnavalitsuse korralduste 11.08.1999 nr 1958-k, 08.09.1999 nr 2203-k ja 21.09.2000     nr 2629-k alusel.

MTÜ NARVA INTEGRATSIOONI ÜHISKONDLIK ALGATUSKESKUS jättis lepingu punktiga 3.2.2 võetud kohustused pidevalt täitmata, ei tasunud õigeaegselt renditasu arveid, mille kohta Linnavara- ja Majandusamet saatis rentnikule korduvalt meeldetuletusi (kirjad 16.04.2002 nr 1.6/293, 17.02.2003 nr 1.6/130, 18.05.2004 nr 1.6/1777, 12.07.2004 nr 1.6/2568).

2004. a septembris teavitas MTÜ NARVA INTEGRATSIOONI ÜHISKONDLIK ALGATUSKESKUS juhtkond Linnavara- ja Majandusametit 01.10.1999 rendilepingu nr 1/270 lõpetamisest ja seoses rahaliste vahendite puudumisega palus teha renditasu tasaarvestuse rentniku poolt ruumidesse jäetava vara arvel. 

Linnavara- ja Majandusamet tasaarvestuse ettepanekuga ei nõustunud.

Seisuga 26.03.2008 on MTÜ NARVA INTEGRATSIOONI ÜHISKONDLIK ALGATUSKESKUS, registrikood 80113149,  võlgnevus Linnavara- ja Majandusametile summas 16 558,35 krooni kajastatud Linnavara- ja Majandusameti bilansis lootusetu nõudena. 

MTÜ NARVA INTEGRATSIOONI ÜHISKONDLIK ALGATUSKESKUS, registrikood 80113149, kustutati äriregistrist 07.12.2006 ühingu avalduse alusel.
Ülaltoodud lootusetu nõude kogusumma on 669 864,85 krooni.

Küsimust arutati Narva Linnavalitsuse linnavarakomisjoni istungil 26.03.08 (protokoll nr 3), kus võeti vastu otsus:

1.   Rahuldada Narva Linnavalitsuse Linnavara- ja Majandusameti taotlus.

2.  Linnavara- ja Majandusametil esitada antud küsimus Narva Linnavalitsuse istungile vastava korralduse vastuvõtmiseks. 

2. Õigusliku alused

Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korra» (edaspidi Kord) §4 kohaselt mõistetakse Korras linnavara all muu hulgas lootusetud nõuded, mille summa on üle 10 000 krooni. 

Korra §22 kohaselt otsuse rahanõude, mille summa on üle 10 000 krooni, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.
Korra §24 kohaselt rahanõude valitseja valmistab ette haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsusele vastuvõtmiseks. Ülalnimetatud otsus tehakse korralduse viisil.  

Korra §26 kohaselt otsus rahanõude lootusetuks tunnistamise ja mahakandmise kohta peab sisaldama: 1) rahanõude lootusetuks tunnistamise taotlusega nõustumist; 2) rahanõude lootusetuks tunnistamise otsust ja volitamist selle rahanõude bilansist mahakandmiseks; 3) märget lootusetuks tunnistatud rahanõudega seotud õiguste ja kohustuste ülekandmise kohta. 
Korra §27 kohaselt Korra §-s 26 nimetatud otsus on alus lootusetuks tunnistatud rahanõude mahakandmiseks selle rahanõude valitseja poolt.

3. Otsus

3.1. Nõustuda Narva Linnavalitsuse Linnavara- ja majandusameti taotlusega rahanõuete lootusetuteks tunnistamiseks ning tunnistada järgmised rahanõuded lootusetuteks:

3.1.1. rahanõue OÜ SUDATON vastu, registrikood 10247919, (asukohaga Daumani 7-98, Narva 20607) üldsummas 619 514,00 krooni;

3.1.2. rahanõue OÜ ELIT SERVIS vastu, registrikood 10444028 (asukohaga Uusküla 14-29, Narva 20205) üldsummas  33 792,50 krooni;
3.1.3. nõue Mittetulundusühistu NARVA INTEGRATSIOONI ÜHISKONDLIK ALGATUSKESKUS vastu, registrikood 80113149 (asukohaga Tallinna mnt 6-8, Narva 20304) üldsummas 16 558,35 krooni.
3.2. Narva Linnavalitsuse Linnavara- ja majandusametil maha kanda käesoleva korralduse punktides 3.1.1-3.1.3 nimetatud rahanõuded oma bilansist.
3.3. Käesoleva korralduse punktides 3.1.1.-3.1.3 nimetatud lootusetute rahanõuetega seotud rahalised õigused ja kohustused ei kuulu üleandmisele Narva Linnavalitsuse Linnavara- ja Majandusametilt.

4. Rakendussätted

4.1. Halduskohtumenetluse seadustiku §9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

4.2. Korraldus jõustub seadusega sätestatud korras.

